Карагоды водзяць звычайна ў пачатку вёскі, ля прыдарожнага крыжа, на скрыжаванні. Па вёсцы выканальніцы абраду ідуць, моцна счапіўшыся пад рукі, на ўсю шырыню вуліцы. У вёсцы Барталамееўка, што знікла з мапы Веткаўскага раёна пасля Чарнобыльскай катастрофы, гаспадары выносілі з хат сталы з пачастункамі для ўдзельніц абраду, што вялі стралу па іх вуліцы. Дайшоўшы да поля, там таксама вядуць карагод.